الجّامع ولا لمسجيد (بلأمازيغية: ⵜⵉⵎⵣⴳⵉⴷⴰ, تيمزكيدا) هو سميّت لبلاصة د لعبادة رّئيسية عند لمسلمين. الجّامع عندو قيمة كبيرة عند لمسلمين ماشي غير ف لعبادة: من لقديم، كان عندو دور مهم ف لحياة السياسية والثقافية والعلمية وحتّا لعسكرية ديال الدّول لمسلمة. أول جامع تّبنا ف التاريخ كان هو مسجيد قباء ف لمدينة لمنورة، لّي كان بناه الرسول محمد من بعد مّا هاجر من مكّة. أكبر جامع ف لعالم من حيت الطّاقة لستيعابية هو لمسجيد لحرام ف مكّة، لّي يمكن يصلّيو فيه كتر من 2 د لميون د النّاس. أول جامع تّبنا ف لمغريب كان بناه عقبة بن نافع لفهري ف جوايه عام 681 م، ف لمنطقة د ترغة ف بني زيات، و هو بعيد على تطوان ب 60 كلم. كاينين تلاتة ديال نّواع ف لمغريب، على حساب التعريف د وزارة لأوقاف لمغريبية: المساجد: العدد ديالها 49817. المساجد الجامعة: 18700. المصلّيات د لعياد (لكبير و الصغير): 9000. مسجد قباء أول مسجد بني في الإسلام من تاريخ المساجد: المسجد بالمغرب ودوره التعليمي والديني في عصر الفتح الإسلامي مديرية المساجد - وزارة الأوقاف